নেকড়ে যেমন আরেক নেকড়ের গায়ে হাত দেয় না, মার্কিনীরাও তেমনি ইসরাইলের বিরুদ্ধে কিছু করতে রাজি নয়। তারা বরং কোয়ালিশন গড়েছে ফিলিস্তিনীদের বিরুদ্ধে। মার্কিন ভেটোর কারণে ইসরাইলের যে কোনরূপ বীভৎস বর্বরতার বিরুদ্ধে নিন্দা প্রস্তাবের সামর্থ নাই জাতিসংঘের। বিপদ তাই শুধু ফিলিস্তিনীদের নয়, সমগ্র বিশ্ববাসীরও। কারণ,বিশ্ব আজ এরূপ বিবেকশূণ্যদের হাতে জিম্মি। তারা যে মূল্যবোধের ধারক সেটি পুরাপুরি মানবতাশূণ্য। এমন মূল্যবোধে কি মানুষের কোনরূপ কল্যান থাকে? আজ যে নৃশংসতা ঘটছে ফিলিস্তানের সাথে আগামীতে সেটি ঘটতে পারে অন্যদের সাথেও। নিকট অতীতে সেটি ঘটে গেল ইরাকী ও আফগানদের সাথে। এমন মূল্যবোধের কারণেই বিগত দুটি বিশ্বযুদ্ধে সাড়ে সাত কোটি মানুষকে হত্যা করতে এ মোড়ল শক্তিবর্গ কোনরূপ দ্বিধাদ্বন্দে ভোগেনি। তারা আনবিক বোমা ফেলতেও ইতস্ততঃ করেনি। মার্কিন যুক্তরাষ্ট্র, গ্রেট ব্রিটেন ও ফ্রান্সসহ বিশ্বের ক্ষমতাধর রাষ্ট্রগুলো এমন ব্যক্তি ও দলের হাতে আজ অধিকৃত যারা শুধু ইসরাইলী বর্বরতার সমর্থকই নয়, সে বর্বরতার পুরাপুরি অংশীদারও। ইসরাইল আজ আরব ভূমিতে যা কিছু করছে তা গ্রেট ব্রিটেন, ফ্রান্স ও মার্কিন যুক্তরাষ্ট্র বহু বছর যাবত বিশ্বের নানা দুর্বল দেশে বহু বছর যাবত করে আসছে। ফিস্তিনীদের মাথার উপর ইসরাইল আজ বোমা ফিলছে।অথচ মার্কিন যুক্তরাষ্ট্র তার চেয়ে বহুহাজার গুণ বেশী বোমা ফেলেছে তৃতীয় বিশ্বের অন্যদের মাথায়। আনবিক বোমা ফেলেছে নাগাসাকি ও হিরোশীমাতে। হাজার হাজার টন বোমা ফেলেছে ভিয়েতনাম, আফগানিস্তান ও ইরাকে। আর আজ শত শত ড্রোন ফেলছে পাকিস্তান, সোমালিয়া, ইয়েমেনসহ বিশ্বের নানা কোনে। ইসরাইলের চেয়েও বড় নেকড়ে হলো তো এই মার্কিন যুক্তরাষ্ট্র। বিশ্ববাসীর বড় বিপদ হলো,সে হিংস্র নেকড়ের কাছে তাদের আজ শান্তি ভিক্ষা করতে হচ্ছে। বিশ্বশান্তি আজ যে কতটা বিপন্ন এবং বিশ্ববাসী যে কতটা অসহায় -এরপরও কি সেটি বুঝতে বাঁকি থাকে?